stanford-oval/wikipedia huggingface dataset:
Georg Otto Segerstråle

Georg Otto Segerstråle (2. heinäkuuta 1860 Helsinki – 18. syyskuuta 1914 Tukholma) oli suomalainen juristi ja valtiopäivämies.
Segerstrålen vanhemmat olivat kapteeni Claes Otto Segerstråle ja Elisabeth Constance von Born ja puoliso vuodesta 1886 Karin Johanna Lovisa Tavaststjerna. Segerstråle tuli ylioppilaaksi Porvoossa 
1877, suorittí oikeustutkinnon 1882 ja sai varatuomarin arvon 1884. Hän oli asianajaja Turussa vuodesta 1890 ja tilanomistaja ja asianajaja Ruotsissa vuodesta 1905. Segerstråle oli aatelissäädyssä edustaja valtiopäivillä 1885.
Virka- ja valtiopäivämiehet Claes Samuel Segerstråle ja Johan Viktor Segerstråle olivat Georg Otto Segerstrålen veljiä, samoin kuin opettaja ja valtiopäivämies Knut Albert Segerstråle.
Blood Bowl

Valmentaja pelaamassa Blood Bowlia.
Blood Bowl on Games Workshopin Warhammerin fantasiamaailmaan sijoittuva lautapeli, jossa kaksi joukkuetta pelaa amerikkalaista jalkapalloa muistuttavaa väkivaltaista peliä, jossa valmentajien joukkuevalinnan ja taktiikkakyvyn lisäksi tärkeänä osana on noppien luomat satunnaiset lopputulokset, sekä huonojen noppatulosten aiheuttamien negatiivisten seurausten riskinhallinta.
Blood Bowl on lähtökohtaisesti rento kahden hengen lautapeli, mutta kilpailullisen pelaamisen suosio kasvaa voimakkaasti. Blood Bowlin suurin kilpatapahtuma on World Cup, joka keräsi viimeksi yli 1300 valmentajaa pelaamaan.
Blood Bowlista on myös julkaistu videopelejä, joiden uusin iteraatio, Blood Bowl III, julkaistaan helmikuussa 2023.
Blood Bowlin kansainvälinen kattojärjestö on The Naf, jonka jäsenenä pääsee osallistumaan lukuisiin Blood Bowl- lautapeliturnauksiin. The Naf pitää yllä tietokantaa jokaisesta pelatusta ottelusta ja turnauksesta ja laskee valmentajien joukkekohtaisen sekä kokonaissijoituksen CR-arvon (Coach Rating) mukaan. Mitä isompi CR-arvo, sitä paremmin valmentaja on menestynyt kilpapeleissä.
Pelin kulku

Molemmat joukkueet koostuvat vähintään 11 kenttäpelaajasta ja mahdollisista varapelaajista. Pelaajat voivat olla esimerkiksi kääpiöitä, örkkejä, ihmisiä tai epäkuolleita. Peli koostuu kahdesta kahdeksan vuoron erästä. Peli alkaa aloituspotkulla, jonka jälkeen vastaanottava joukkue saa pelivuoron. Vuoron aikana joukkue voi kuljettaa tai heittää palloa ja taklata. Pallon heiton ja taklauksen onnistuminen heitetään nopalla, ja onnistumiseen vaikuttavat kyseisen pelaajan ominaisuudet. Tarkoituksena on toimittaa pelipallo vastustajan kenttäpuoliskon peräriville. Pelin erityispiirre on, että epäonnistuneesta toiminnasta, heitosta tai taklauksesta, pelivuoro vaihtuu.
Peliä voi pelata myös liiga- ja turnausmuodossa. Liigamuodossa joukkueet tienaavat lisää rahaa ja faneja. Pelaajat voivat kehittyvät ja oppia uusia taitoja, mutta toisaalta voivat myös huonontua. Joukkueille voi ostaa esimerkiksi uusia pelaajia, cheerleadereitä tai apteekkareita. Turnausmuodossa joukkueet pysyvät muuttumattomina koko turnauksen ajan eli kehitystä ei tapahdu, mutta toisaalta pelaajat eivät voi huonontuakaan.
Suomessa pelataan vuosittain SM-sarjaa joka koostuu noin kuudesta turnauksesta. Kolmen parhaan turnauksen pisteet lasketaan yhteen ja tämän pohjalta määritellään Blood Bowlin Suomen Mestari kyseiselle kaudelle.
Lisäksi monessa kaupungissa pelataan epävirallisia liigoja, jotka kestävät yleensä muutamasta kuukaudesta vuoteen.
Laitokset

Pelitä on julkaistu vuosien saatossa useita laitoksia.
1. laitos (1987)
2. laitos (1988)
3. laitos (1994)
4. laitos (2000)
Living rulebook (2001)
Vuoden 2016 laitos
Second Season (2020)
Joukkueet

Blood Bowl joukkueet vuonna 2020 julkaistuissa säännöissä:
Amazon
Black Orc
Chaos Chosen
Chaos Renegade
Dark Elf
Dwarf
Elven Union
Goblin
Halfling
Human
Imperial Nobility
Khorne
Lizardman
Necromantic Horror
Norse
Nurgle
Ogre
Old World Alliance
Orc
Shambling Undead
Skaven
Snotling
Underworld Denizens
Wood Elf
Teams of Legend:
Chaos Dwarf
High Elf
Tomb Kings
Vampire
Aiheesta muualla

Verkossa pelattava Blood Bowl
The Naf - Blood Bowlin kattojärjestö
Georg Oleinikoff

Georg Oleinikoff (8. huhtikuuta 1864 – 1. tammikuuta 1937 Johannes) oli venäläinen lääketieteen tehtori, joka asui Johanneksen pitäjässä Karjalan kannaksella sijainneessa Kirjolan kartanossa. Oleinikoff tunnettiin monien harvinaisten kasvilajien kasvattajana ja jalostajana.
Oleinikoff oli dosenttina Pietarin lääketieteellisessä sotilasakatemiassa. Hän oli opiskellut Pietarin yliopistossa ja sotilaslääketieteellisessä akatemiassa ja hän oli aikoinaan Pietarin tunnetuimpia lastentautien spesialisteja. Venäjän vallankumouksen jälkeen hän siirtyi Suomeen ja asui anoppinsa Edla Nobelin ja myöhemmin tämän perikunnan omistamassa Kirjolan kartanossa. Oleinikoff tunnettiin maanviljelys- ja puutarhanhoitopiireissä sekä Suomessa että Ruotsissa. Hän sai useita palkintoja eri näyttelyissä ja piti esitelmiä omalta alaltaan eri tilaisuuksissa. Oleinikoff oli naimisissa Alfred Nobelin tyttären kanssa.
Oleinikoff kuoli 72-vuotiaana tapaturmaisesti uudenvuodenpäivänä 1937 Kirjolan kartanossa. Hän lähti kello 11 aikaan noin 300 metrin levyisen salmen kartanosta erottamaan pieneen saareen, jossa sijaitsivat hänen puutarhaviljelmänsä kasvihuoneineen. Hän vajosi kuitenkin jäihin lähellä saaren rantaa ja hänet löydettiin hukkuneena.
GFM

| GFM |
| --- | --- |

Tiedot
Toiminnassa:  2013–2019
Tyylilaji:  pop
Kotipaikka:  Helsinki
Laulukieli:  suomi
Jäsenet:  Remo Ronkainen, laulu   Ville-Valtteri Rossi, rap   Juha, kitara   Samu, rummut   Heikki, kosketinsoittimet  
Levy-yhtiö:  Soundbite Records, 2013–2016   Omakustanne, 2016–  
Aiheesta muualla
Kotisivut
Infobox OKNimi-testi OK: 
GFM on Helsingissä syyskuussa 2013 perustettu pop-yhtye, joka sai alkunsa GodFM-nimisestä yhtyeestä 2005. GFM:n ensimmäinen single "Onnellinen" julkaistiin 30. joulukuuta 2013. Single pysyi iTunesin TOP5:ssä viikon verran julkaisustaan ja oli vuoden 2014 ensimmäisen Latauslistan sijalla 22. Yhtye julkaisi ensimmäisen albuminsa "X" vuonna 2014. Tämän jälkeen GFM on julkaissut useita singlejä, kuten "Huoleton Sydän" vuonna 2016 ja ”Kaikki maailman valot (feat. Juhani Tikkanen)” vuonna 2018.
Historia > Yhtyeen perustaminen ja X (2013–2015)

Yhtye perustettiin syyskuussa 2013, kun jo noin kymmenen vuotta musiikkia yhdessä tehneet bändin jäsenet alkoivat työstää uutta materiaalia, josta myöhemmin samana syksynä syntyi yhtyeen ensimmäinen single "Onnellinen". Yhtye keikkaili ensimmäisen kerran Maata näkyvissä -festareilla marraskuussa 2013 ja herätti heti yleisön huomion energisellä showllaan ja EDM-vaikutteisella tuoreella materiaalillaan. Samana syksynä ja seuraavana keväänä bändi keikkaili joitakin keikkoja ja valmisteli materiaalia yhtyeen ensimmäistä albumia varten. Toukokuussa 2014 yhtye meni studioon ja alkoi äänittää albumia, joka sai myöhemmin nimekseen "X". Tuottajaksi valittiin Pete Matara. Albumi julkaistiin elokuun lopussa ja sen toinen single "Sun Unelmaa" julkaistiin kesäkuun lopussa 2014. Marraskuussa 2015 yhtye esiintyi Maata Näkyvissä -festareilla "viimeistä kertaa 261 päivään", jääden keikkatauolle valmistelemaan uutta materiaalia.
Historia > Paluu keikkalavoille ja Huoleton Sydän (2016–2019)

Yhtye palasi keikkatauolta elokuussa 2016 ja julkaisi digitaalisesti uuden "Huoleton Sydän"-singlen, joka nousi heti julkaisupäivänään iTunesin kärkisijoille. Samana syksynä yhtye palasi keikkalavoille mm. Maata Näkyvissä -festareilla, jossa se esiintyi noin 10 000 kuulijalle. 
Loppuvuodesta 2017 yhtye julkaisi uuden singlen musiikkivideon kanssa nimellä (No) Church In The Wild. Kappale sai hyvän vastaanoton ja keräsi kiitosta kantaaottavuudestaan.
Vuosina 2016–2018 yhtye on keikkaillut aktiivisesti erilaisissa tapahtumissa esiintyen tuhansille kuulijoille ympäri Suomen.
Syksyllä 2018 GFM julkaisi yllätyksellisesti kaksi uutta singleä: ”Enemmän ku $$$” sekä yhteistyössä Juhani Tikkasen kanssa sävelletyn ”Kaikki maailman valot”, joka keräsi heti ensimmäisinä viikkoinaan Spotifyssä noin 20 000 kuuntelukertaa.
Syksyllä 2019 GFM ilmoitti jäävänsä uudelleen määrittelemättömän pituiselle tauolle. Motiivina yhtye näki, että sen pitäisi "syntyä joillain tavoin uudestaan". Yhtye aloitti taukonsa 16.11.2019 MNF-festareilla esiintymisen jälkeen.
Julkaisut > Albumit

X (2014,  Soundbite Records)
Julkaisut > Singlet

Onnellinen (2013)
Sun unelmaa (2014)
Huoleton Sydän (2016)
(No) Church In The Wild (2017)
Enemmän ku $$$ (2018)
Kaikki maailman valot (2018)
GRAIL

| Gravity Recovery and Interior Laboratory (GRAIL) |
| --- | --- |
 GRAIL-luotainpari viestii Kuun kiertoradalla keskenään ja maa-aseman kanssa.
COSPAR ID:  2011-046
Organisaatio:  NASA / JPL
Valmistaja:  Lockheed Martin Space Systems, MIT
Tehtävätyyppi:  kuuluotain, kiertolaisluotain, kaksoisluotain
Kohde:  Kuu
Laukaisu:  10. lokakuuta 2011 kello 13.11 UTC Cape Canaveral AFS LC-17B
Laukaisualus:  Delta II
Tehtävän kesto:  maaliskuu 2012 - toukokuu 2012
Massa:  132,6 kg (tyhjänä) 202,4 kg (tankattuna)
Teho:  aurinkopaneeli / Litiumioniakku
GRAIL-tiedeohjelman logo.
Gravity Recovery and Interior Laboratory (GRAIL) on yhdysvaltalainen Kuuta tutkiva tiedeohjelma. GRAIL on osa NASAn Discovery-ohjelmaa, mihin kuuluu joukko Aurinkokuntaa tutkivia kustannuksiltaan edullisia, tehtäviltään  rajattuja avaruustutkimusta edistäviä avaruusluotaimia. GRAIL-ohjelma koostuu kahdesta kuuluotaimesta, kaksoisluotaimista GRAIL A ja GRAIL B. Luotaimet laukaistiin onnistuneesti 10. syyskuuta 2011 Cape Canaveral Air Force Stationin laukaisukompleksi 17B:stä, Floridasta Delta II -kantoraketilla.
Luotaimien tehtävänä on selvittää Kuun rakennetta tarkoilla Kuun painovoimakentän mittauksilla. GRAIL A irtautui kantoraketista 9 minuutin päästä laukaisusta, GRAIL B seurasi sitä noin kahdeksan minuuttia myöhemmin. Ne saapuivat Kuun kiertoradalle noin 24 tunnin aikaerolla, GRAIL A 31. joulukuuta 2011 ja GRAIL B 1. tammikuuta 2012. Luotaimet saapuivat Kuun kiertoradalle Lagrangen piste L1:n kautta muun muassa polttoaineen säästämiseksi. Luotaimet kiertävät Kuuta peräkkäin 55 kilometrin korkeudessa. Luotaimet törmäytetään tehtävän päätyttyä Kuun pintaan.
Tavoitteet

Kumpikin avaruusluotain vastaanottaa telemetriatietoja toisiltaan ja maa-asemalta. Mittaamalla avaruusluotainten etäisyyksien muutoksia voidaan laatia kartta Kuun painovoimakentästä ja malli Kuun sisäisestä  rakenteesta.  Painovoimakenttä kartoitetaan aikaisempaa paljon suuremmalla tarkkuudella. GRAIL mittaa painovoimaa samalla tavalla kuin vuonna 2002 laukaistu Maan painovoimakenttää tutkinut GRACE-satelliittipari.
Tietojenkeruuvaihe kestää 90 päivää mitä seuraa vuoden kestävä tietojen analysointi. Tulokset auttavat ymmärtämään maankaltaisten planeettojen kehitystä.
GRAIL-ohjelman päätutkijana on Maria Zuber MIT:stä. Ohjelman tiedotuksesta ja suhdetoiminnasta vastaa NASAn entinen astronautti Sally Ride. Yhdysvaltalaiset 5-8-luokkalaiset koululaiset voivat vaikuttaa luotainten kameroiden kuvauskohteisiin MoonKAM-projektissa (Moon Knowledge Acquired by Middle school students). GRAIL-ohjelman tiedot täydentävät aikaisemmin laukaistun NASAn Lunar Reconnaissance Orbiterin tietoja Kuusta.
Media

Luotainten epäsuora reitti Kuuhun
GRAIL-luotaimia valmistellaan laukaisuun
GRAIL-luotainpari Delta II:n hyötykuormana
Delta II:n rakettimoottori käynnistetään
Aiheesta muualla

Wikimedia Commonsissa on kuvia tai muita tiedostoja aiheesta .
NASA Grail (Arkistoitu – Internet Archive) – NASAn GRAILin kotisivu
GRAILin MIT:n kotisivu
NASA 360 New Worlds New Discoveries 2/2 (video)
Behind The Scenes of My NASA GRAIL Experience – Day One (AM)
The GRAIL Mission: A Fact Sheet (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gravity Recovery and Interior Laboratory
Käännös suomeksi
Beware the Beast

| ”Beware the Beast” Vader |
| --- | --- | --- |

Singlen tiedot
 Albumilta: The Beast
 Äänitetty : RG Studio, Gdańsk toukokuu-kesäkuu 2004
 Julkaistu: 25. elokuuta 2004
 Tuottaja(t): Piotr Wiwczarek
 Tyylilaji: death metal
 Kesto: 34.40
 Levy-yhtiö: Empire Records
Vaderin muut singlet
| ”Angel of Death” 2002 | ”Beware the Beast” 2004 | ”v.666” 2008 |
Beware the Beast on puolalaisen death metal -yhtye Vaderin single vuoden 2004 albumilta The Beast.
Kappaleet

Dark Transmission – 3.54 (333.version)
Stranger in the Mirror – 2.41
Studio Report – 24.13 (Video)
Dark Transmission – 3.52 (Video)
Kokoonpano

Peter – laulu, kitarat
Mauser – kitarat
Novy – bassokitara
Daray – rummut
Aiheesta muualla

Albumi Beware the Beast Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Fulenn

|  Fulenn |
| --- | --- |

Kappaleen tiedot
Esittäjä(t):  Alvan & Ahez
Levy-yhtiö:  10 Cordes Swap
Kesto:  2:46
Tyylilaji:  maailmanmusiikki
Julkaistu:  18. helmikuuta 2022
Säveltäjä(t):  Alexis Morvan-Rosius Marine Lavigne
Euroviisutiedot
Vuosi:  2022
Maa:  Ranska
Kieli:  bretoni
Sijoitus:  24.
Pisteet:  17
Aikajärjestys
 ◄ ”Voilà” (2021) 
 ”Évidemment” (2023) ► 
Fulenn (suom. Kipinä) on ranskalaisen laulajan Alvanin ja lauluryhmä Ahezin kappale. He edustivat Ranskaa vuoden 2022 Eurovision laulukilpailussa Torinossa voitettuaan Ranskan Eurovision France, c'est vous qui décidez ! -euroviisukarsinnan. Kappale oli toinen bretoniksi esitettävä kappale Euroviisuissa. Viimeksi kieltä on kuultu vuonna 1996.
Kappale kilpaili Euroviisujen finaalissa, jossa se sai 17 pistettä ja saavutti sijan 23.
Bertie Carvel

Bertie Carvel (s. 6. syyskuuta 1977 Lontoo) on brittiläinen näyttelijä.
Carvel on ansioitunut teatteriesiintyjä, joka on voittanut kaksi Olivier-palkintoa. Vuonna 2012 hänelle myönnettiin parhaan miesnäyttelijän musikaalipalkinto näytelmästä Matilda ja vuonna 2018 parhaan miessivuosan palkinto näytelmästä Ink. Jälkimmäisestä hän sai myös Tony-palkinnon vuonna 2019.
Television puolella Carvel on nähty Bafta-palkitussa draamasarjassa Doctor Foster, jossa hän esitti lääkäri Gemma Fosterin (Suranne Jones) aviomiestä Simon Fosteria. Carvel on esiintynyt myös poliisisarjassa Dalgliesh, minisarjassa Haamu menneisyydestä ja elokuvassa The Tragedy of Macbeth. Netflix-sarja The Crownin viidennellä ja kuudennella tuotantokaudella Carvel näyttelee pääministeri Tony Blairia.
Aiheesta muualla

Bertie Carvel Internet Movie Databasessa. (englanniksi)
Ben 10: Protector of Earth

| Ben 10: Protector of Earth |
| --- | --- |

Kehittäjä:  High Voltage Software (Wii, PS2, PSP) 1st Playable Productions (DS)
Julkaisija:  D3 Publisher
Jakelija:  Cartoon Network ja Nintendo eShop
Julkaistu:  PSP, PS2, NDS  30. lokakuuta 2007  9. marraskuuta 2007  9. marraskuuta 2007 Wii  30. lokakuuta 2007  11. marraskuuta 2007
Lajityyppi:  Toimintaseikkailupeli
Pelimuoto:  moninpeli ja yksinpeli
Ikäluokitus:  PEGI: 7+
Alusta:  PlayStation 2, Wii, PlayStation Portable, Nintendo DS
Jakelumuoto:  DVD, UMD, optinen levy
Lisää peliartikkeleitaVideopelien teemasivulla
Infobox OK : 
Ben 10: Protector of Earth on Ben 10 -animaatiosarjaan perustuva toimintapeli. Pelin kehitti High Voltage Software vuodelle 2007 ja se on saatavilla PlayStation Portablelle, PlayStation 2:lle ja Wiille.
Juoni

Ben 10: Protector Of The Earth seuraa Ben Tennysonin seikkailuja, kun hän löytää rannekkeentapaisen laitteen Omnitrixin, joka antaa Benille kyvyn muuntautua eri muukalaisolennoiksi, joilla jokaisella on erikoiskykynsä. Pelissä on mahdollisuus muuntautua aluksi Heatblastiksi ja Four Armsiksi, jonka jälkeen pelaaja saa lisää olentoja rannekkeeseensa voitettuaan eri kenttien päävastustajat. Muut olennot ovat Cannonbolt, Wildvine, XLR8, sekä Upchuck, jonka saaminen on mahdollista vain Nintendo DS:ssä. Pelissä on yhteensä 14 tasoa ja neljä eri aluetta, kuten Grand Canyon, San Francisco, Seattle ja Mount Rushmore.
Pelattavat hahmot

Ben Tennyson
Four Arms
Heatblast
Cannonbolt
Wildvine
XLR8
Upchuck (vain Nintendo DS:llä)
Äänirooleissa

| 0 | 1 | 2 |
| --- | --- | --- |
|  Tara Strong  | … |  Ben Tennyson   |
|  Meagan Smith  | … |  Gwen Tennyson   |
|  Paul Eiding  | … |  Max Tennyson   |
|  Richard McGonagle  | … |  Four Arms   |
|  James Kevin Ward  | … |  XLR8 ja Wildvine   |
|  Fred Tatasciore  | … |  Cannonbolt ja Forever Knight   |
|  Steven Jay Blum  | … |  Heatblast, Ghostfreak ja Vilgax   |
|  Dwight Schultz  | … |  Dr. Animo ja radiokuuluttaja   |
|  Richard Doyle  | … |  Enoch ja Fangface   |
|  Charlie Schlatter  | … |  Kevin 11   |
|  Nicholas Guest  | … |  Clancy   |
Aiheesta muualla

MobyGames (Arkistoitu – Internet Archive)
Ben 10
| --- | --- |
Luoja:  Man of Action
Sarjat:  Ben 10 | Ben 10: Alien Force | Ben 10: Ultimate Alien
Luettelot:  Ben 10 -sarjan hahmot | Viholliset | Luettelo Ben 10:n jaksoista | Luettelo Ben 10: Alien Forcen jaksoista
Elokuvat:  Secret of the Omnitrix | Race Against Time | Alien Swarm
Videopelit:  Ben 10: Protector of Earth | Ben 10: Alien Force | Ben 10 Alien Force: Vilgax Attacks
Muuta:  Omnitrix
Bertien piirikunta

Bertien piirikunta (engl. Bertie County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 18 947 vuonna 2019. Piirikunnan hallintokeskus on Windsorin kunta. Piirikunta on perustettu vuonna 1722.
Aiheesta muualla

Kuvia tai muita tiedostoja aiheesta Bertien piirikunta Wikimedia Commonsissa
Freie Universität Berlin

| Freie Universität Berlin |
| --- | --- |

Perustettu:  1948
Rahoitus:  286,2 M€ 
Rehtori:  Günter Ziegler
Opiskelijoita:  38 304
Jatko-opiskelijoita:  4 800
Sijainti:  Berliini,  Saksa
Sivusto:  http://www.fu-berlin.de
Yliopiston kampusalue Dahlemissa.
Yliopiston entinen biologian laitos, nykyisin oikeustieteiden käytössä.
Freie Universität Berlin (lyh. FU Berlin, suom. Berliinin vapaa yliopisto) on yksi Berliinin neljästä yliopistosta. Siellä opiskelee noin 38 000 opiskelijaa (talvilukukausi 2019–2020). Yliopisto perustettiin vuonna 1948 Länsi-Berliiniin, kun Berliinin ykkösyliopisto, Humboldt-yliopisto, jäi Itä-Berliinin puolelle. 1980-luvulla se oli koko Saksan yliopistoista suurin, tuolloin siellä opiskeli peräti 66 000 opiskelijaa.
Saksan opetus- ja tutkimusministeriö on määritellyt Freie Universität Berlinin yhdeksi Saksan yhdestätoista huippuyliopistosta. Opiskelupaikoista käydään kovaa kilpailua – esimerkiksi vuonna 2013 kandidaattiohjelmiin haki 33 000 opiskelijaa, kun opiskelijapaikkoja oli tarjolla vain 4 300.
Vuoden 2018 Times Higher Education -yliopistoranking-listalla Freie Universität Berlin oli koko maailmassa sijalla 88. Kansainvälisissä vertailuissa yliopisto on pärjännyt hyvin erityisesti humanistisilla ja yhteiskuntatieteellisillä aloilla.
Tunnettuihin alumneihin kuuluvat muun muassa Nobel-palkitut Herta Müller, Gerhard Ertl, Reinhard Selten ja Ernst Ruska sekä Saksan entinen presidentti Roman Herzog.
Aiheesta muualla

Kuvia tai muita tiedostoja aiheesta Freie Universität Berlin Wikimedia Commonsissa
Viralliset sivut.
Braid

| Braid |
| --- | --- |

Kehittäjä:  Number None, Inc. (XBLA, Windows) Hothead Games (Mac, PS3)
Julkaisija:  Microsoft Game Studios (XBLA) Number None, Inc. (Windows, Mac)
Jakelija:  Stardock Steam
Suunnittelija:  Jonathan Blow
Taiteilija:  David Hellman
Säveltäjä:  Jami Sieber Shira Kammen Cheryl Ann Fulton
Julkaistu:   6. elokuuta 2008 Xbox Live Arcade: 6. elokuuta 2008 Windows: 10. huhtikuuta 2009 Mac OS X: 20. toukokuuta 2009 PlayStation 3: NA 12. marraskuuta 2009 PAL 17. joulukuuta 2009 Linux: 14. joulukuuta 2010  
Lajityyppi:  pulmapeli, tasohyppely
Pelimuoto:  yksinpeli
Ikäluokitus:  BBFC: 12 ESRB: E10+  Virheellinen ESRB-arvo PEGI: 12 USK: 12
Alusta:  Xbox 360, Microsoft Windows, Mac OS X, PlayStation 3, Linux 
Jakelumuoto:  kiintolevy
Lisää peliartikkeleitaVideopelien teemasivulla
Infobox OK     : 
Braid on Jonathan Blowin kehittämä tasohyppelyä ja ongelmanratkontaa yhdistävä videopeli, joka julkaistiin 6. elokuuta 2008 Xbox 360:n Live Arcade -verkkopalvelussa. Microsoft Windows -versio julkaistiin 10. huhtikuuta 2009. Hothead Gamesin toteuttamat Mac OS X - ja PlayStation 3 -versiot julkaistiin 20. toukokuuta 2009 ja 12. marraskuuta 2009. Ryan C. Gordonin toteuttama Linux-versio julkaistiin 14. joulukuuta 2010 osana toista Humble Indie Bundlea.
Braidin tarina kertoo Tim-nimisestä protagonistista, joka pyrkii pelastamaan prinsessan mystisen hirviön kynsistä. Pelattavuus nojaa pitkälti tasohyppelyille tavanomaisiin piirteisiin, kuten yksinkertaiseen mekanikkaan. Hahmo juoksee, hyppii ja kiipeää läpi lineaaristen kenttien, joiden varrella päihitetään vihollisia ja ratkotaan ongelmia. Yksi pelaamisen kannalta olennaisimmista tekijöistä on myös ajan manipuloiminen. Hahmo kykenee esimerkiksi "kelaamaan" aikaa taaksepäin ja palaamaan takaisin kuolleista. Pelaaja etenee tarinassa löytämällä ja kokoamalla kentistä löytyviä palapelin palasia.
Blow suunnitteli Braidin kantaa ottavaksi kritiikiksi nykyajan pelinkehityksen tyylisuntauksia kohtaan ja rahoitti kolmivuotisen projektinsa omilla rahoillaan. Taiteilija David Hellman suunnitteli pelin graafisen puolen, mutta hänen työnjälkensä eivät aluksi kelvanneet Blowin visiolle. Braid otettiin kuitenkin kriitikoiden keskuudessa hyvin vastaan ja siitä tuli korkeiten arvosteltu peli Xbox Live Arcadessa. Se saavutti myös useita eri palkintoja, kuten GameSpotin valinnan "vuoden parhaaksi tasohyppelyksi".
Aiheesta muualla

Viralliset kotisivut
Braid Xboxin kotisivuilla
David Hellmanin Braid-sivu (Arkistoitu – Internet Archive)
Fulco di Verdura

Fulco di Verdura
Fulco di Verdura, koko nimeltään Fulco Santostefano della Cerda, Verduran herttua (1899 Sisilia – 1978 Lontoo), oli italialaissyntyinen korusuunnittelija, jonka huippukautta oli 1930-luvulta 1950-luvulle.
Alun perin Verdura kouluttautui taidemaalariksi Italiassa. Säveltäjä Cole Porterin vaimo Linda houkutteli Verduran vuonna 1926 Pariisiin, jossa aloitti ensin tekstiilisuunnittelijana ja myöhemmin korusuunnittelijana Chanelin Muotitalossa. Vuonna 1934 Verdura siirtyi New Yorkiin Paul Flaton jalokiviliikkeen suunnittelijaksi ja 1938 Paul Flaton Los Angelesin sivuliikkeen suunnittelijaksi. Jo seuraavana vuonna hän perusti, Cole Porterin avustamana, omaa nimeään kantavan liikkeen New Yorkiin osoitteeseen 712 Fifth Avenue. Toisen liikkeensä hän perusti Pariisiin vuonna 1947.
Vedura oli kuuluisa savukerasioistaan, joita suunnitteli Cole Porterille ja hänen vaimolleen Lindalle, joka tilasi aina yhden uuden savukerasian miehensä musikaalien ensi-iltoihin. Verdura valmisti myös lukuisia luontoaiheisia koruja sekä historiallisia taidetyylejä mukailevia koruja, joita mielellään istutti kultaan eikä suositumpaan platinaan niin kuin kilpailijafirmat.
Vuonna 1972 Verduran herttua myi liikkeensä Joseph G. Alfanolle ja muutti Lontooseen, jossa vietti viimeiset vuotensa mm. kirjoittaen omaelämäkerran, The Happy Summer Days - A Sicilian Childhood.
Verduran jalokiviliikkeen osti Walter Landrigan 1985 ja se nousi jälleen uuteen suosioon ollen edelleen toiminnassa osoitteessa 745 Fifth Avenue, New York.